Apa judul yg tepat untuk puisi berikut:
Berpasangan engkau telah diciptakan 
 Dan selamanya engkau akan berpasangan 
 Bergandingan tanganlah dikau 
 Hingga sayap-sayap panjang nan lebar lebur dalam nyala 
 Dalam ikatan agung menyatu kalian 
  
 Saling menataplah dalam keharmonian 
 Dan bukanlah hanya saling menatap ke depan 
 Tapi bagaimana melangkah ke tujuan semula 
  
 Berpasangan engkau dalam mengurai kebersamaan 
 Kerana tidak ada yang benar-benar mampu hidup bersendirian 
 Bahkan keindahan syurga tak mampu menghapus kesepian Adam 
  
 Berpasangan engkau dalam menghimpun rahmat Tuhan Ya, bahkan bersama pula dalam menikmatinya 
 Kerana alam dan kurniaan Tuhan 
 Terlampau luas untuk dinikmati sendirian 
  
 Bersamalah engkau dalam setiap keadaan 
 Kerana kebahagiaan tersedia, bagi mereka yang menangis 
 Bagi mereka yang disakiti hatinya, bagi mereka yang mencari, 
 bagi mereka yang mencuba 
 Dan bagi mereka yang mampu memahami erti hidup bersama 
 Kerana mereka itulah yang menghargai pentingnya 
 orang-orang yang pernah hadir dalam kehidupan mereka 
  
 Bersamalah dikau sampai sayap-sayap sang maut meliputimu 
 Ya, bahkan bersama pula kalian dalam musim sunyi 
 Namun biarkan ada ruang antara kebersamaan itu 
 Tempat angin syurga menari-nari diantara bahtera sakinahmu 
  
 Berkasih-kasihlah, namun jangan membelenggu cinta 
 Biarkan cinta mengalir dalam setiap titisan darah 
 Bagai mata air kehidupan 
 Yang gemerciknya senantiasa menghidupi pantai kedua jiwa 
 Saling isilah minumanmu tapi jangan minum dari satu piala 
 Saling kongsilah rotimu tapi jangan makan dari pinggan yang sama.. 
  
 Menyanyilah dan menarilah bersama dalam suka dan duka 
 Hanya biarkan masing-masing menghayati waktu sendirinya 
 Kerana dawai-dawai biola, masing-masing punya kehidupan sendiri 
 Walau lagu yang sama sedang menggetarkannya 
 Sebab itulah simfoni kehidupan 
  
 Berikan hatimu namun jangan saling menguasainya 
  
 Jika tidak, kalian hanya mencintai pantulan diri sendiri 
 Yang kalian temukan dalam dia 
 Dan lagi, hanya tangan kehidupan yang akan mampu...

RAHASIA JODOH